Държавен вестник, бр. 44, 2022 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  44
37 
 
.1. всички корпусни мебели са изработени изцяло от одобрени незапалими материали или материали за 
ограничаване на пожари, с изключение на възпламенителни покрития с калоричност, непревишаваща 45 
MJ/m2, които могат да се използват върху откритата повърхност на такива изделия; 
 
.2.  всички други мебели като столове, канапета и маси са изработени с рамки от незапалими материали 
или материали за ограничаване на пожари; 
 
.3. всички драперии, завеси и други окачени текстилни материали имат качества на устойчивост на 
разпространение на пламък в съответствие със стандартите, разработени от Организацията: 
 
.4. всичката мека мебел има характеристики на устойчивост на запалване и разпространение на пламъка 
в съответствие със стандартите, разработени от организацията; 
 
.5. всички постелки и завивки отговарят на стандартите, разработени от Организацията; и 
 
.6. всички покривни материали на палубата отговарят на стандартите, разработени от организацията. 
 
7.4.3.4. Като минимум стандарт, следните повърхности следва да бъдат от материали с ниски 
характеристики на разпространение на пламъка: 
.1. открити повърхности в коридорите и стълбищните заграждения, както и на вертикалните прегради, 
облицовката на стените и тавана във всички жилищни и сервизни помещения и пунктове за управление; 
.2. скрити или недостъпни помещения в жилищните помещения, сервизните помещения и пунктовете за 
управление. 
 
7.4.3.5. Всички топлоизолационни и акустични материали, които не отговарят на изискванията на 7.2.1 
или 7.2.2, трябва да са изработени от незапалими материали. 
 
7.4.3.6. Материалите, използвани в плавателния съд, когато са изложени на пожар, не трябва да отделят 
дим или токсични газове в количества, които могат да бъдат опасни за хората, както е определено при 
изпитванията по стандарта, разработен от организацията. 
 
7.4.3.7. Празните отделения, в които за осигуряване на плавателност се използват огнеупорни материали 
с ниска плътност, следва да бъдат защитени от прилежащите пожароопасни зони чрез огнеупорни 
прегради, в съответствие с таблици 7.4-1 и 7.4-2. Също така, пространството и затварянията към него 
трябва да бъдат газонепропускливи, но трябва да се проветряват в атмосферата. 
 
7.4.3.8. В отделения, където пушенето е разрешено, следва да се осигурят подходящи незапалими 
контейнери за пепел. В отделения, в които пушенето не е разрешено, следва да бъдат поставени 
подходящи предупредителни табели. 
 
7.4.3.9. Тръбите за отработени газове трябва да бъдат разположени така, че рискът от пожар да бъде 
сведен до минимум. За тази цел изпускателната система трябва да бъде изолирана и всички отделения и 
конструкции, които са съседни на изпускателната уредба, или тези, които могат да бъдат засегнати от 
повишените температури, причинени от отработените газове при нормална експлоатация или при авария, 
трябва да бъдат изработени от незапалим материал или да бъдат защитени и изолирани с незапалим 
материал за защита срещу високи температури. 
 
7.4.3.10. Конструкцията и разположението на изпускателните колектори или тръби трябва да са такива, че 
да осигуряват безопасно изпускане на отработените газове. 
7.4.4 Разположение 
7.4.4.1. Вътрешните стълбища, които обслужват повече от две палуби за настаняване, следва да бъдат 
затворени на всички нива с херметични прегради от незапалими материали или материали, 
ограничаващи огъня, а когато се обслужват само две палуби, тези механизми за затваряне следва да 
бъдат осигурени на най-малко едно ниво. Стълбищата могат да бъдат разположени на открито в 
публично помещение, при условие че се намират изцяло в него. 
 
7.4.4.2. Асансьорните шахти са разположени така, че да предотвратят преминаването на дим и пламъци 
от една палуба към друга, и следва да бъдат с механизми за затваряне, които позволяват контрол върху 
течението и дима. 
 
7.4.4.3. В обществените помещения, жилищните помещения на екипажа, сервизните помещения, 
пунктовете за управление, коридорите и стълбищата, въздушните пространства зад таваните, панелите 
или облицовките следва да бъдат разделени по подходящ начин от плътни пожарозащитни прегради на 
не повече от 14 m една от друга.  
38 
 
7.5 Горивни и други танкове и системи за запалими течности 
7.5.1. Резервоарите, съдържащи гориво и други запалими течности, трябва да бъдат отделени от 
отделенията за пътници, екипажи и багажи с пароустойчиви заграждения или с кофердами, които са 
подходящо вентилирани и източени. 
 
7.5.2. Резервоарите за течно гориво не трябва да се намират в или в близост до зони с голяма опасност 
от пожар. Запалими течности от точка на възпламеняване, не по-ниска от 60°C, могат обаче да се 
намират в такива зони, при условие че резервоарите са изработени от стомана или друг еквивалентен 
материал. 
 
7.5.3. Всяка тръба за течно гориво, която ако е повредена, може да причини течове на гориво от мястото 
за съхранение, утаечен резервоар или резервоар с ежедневно обслужване, следва да бъде снабдена с 
кран или клапан директно върху резервоара, който да може да се затваря от място извън въпросното 
помещение в случай на пожар в помещението, където са разположени тези резервоари. 
 
7.5.4. Тръбите, клапаните и съединенията, пренасящи запалими течности, са изработени от стомана или 
от алтернативен материал, отговарящ на определен стандарт за якост и противопожарна цялост, като се 
вземат предвид работното налягане и помещенията, в които са монтирани.  Където е възможно, трябва 
да се избягва използването на гъвкави тръби. 
 
7.5.5. Тръбите, клапаните и съединенията, пренасящи запалими течности, се поставят възможно най-
далеч от горещи повърхности или всмукателните отвори на двигателните инсталации, електрическите 
уреди и други потенциални източници на възпламеняване и се разполагат или екранират така, че 
вероятността изтекла течност да влезе в контакт с тези източници на възпламеняване да бъде сведена 
до минимум. 
 
7.5.6. Не се използва гориво с температура на възпламеняване под 35°C.  При плавателни съдове, 
използващи гориво с температура на възпламеняване под 43°C, мерките за съхранение, разпределение и 
използване на горивото следва да гарантират безопасността на плавателния съд и лицата на борда, като 
се има предвид опасността от пожар и експлозия, до която може да доведе използването на такова 
гориво.  Освен на изискванията в 7.5.1 до 7.5.5, мерките трябва да отговарят и на следните разпоредби: 
.1. резервоарите за съхранение на такова гориво се разполагат извън машинните отделения и на 
разстояние, не по-малко от 760 mm навътре от борда на корпуса и обшивката на дъното, както и от 
палубите и вертикалните прегради; 
 
.2. предприемат се мерки за предотвратяване на свръхналягането в горивните резервоари или във всяка 
част от горивната система, включително и в захранващите тръби.  Всички предпазни клапани и въздушни 
или преливни тръби се разтоварват в място, което по мнението на Администрацията е безопасно; 
 
.3. помещенията, в които са разположени резервоарите за гориво, са с механична вентилация, като се 
използват смукателни вентилатори, осигуряващи не по-малко от шест смени на въздуха на час.  
Вентилаторите трябва да бъдат такива, че да се избягва възможността за възпламеняване на запалими 
смеси от газ и въздух.  Над входните и изходните вентилационни отвори трябва да бъдат монтирани 
подходящи телени решетки.  Изходите на тези вентилационни отвори се отвеждат до място, което по 
мнението на Администрацията е безопасно.  На входа на тези помещения се поставят табели „Пушенето 
забранено“; 
 
.4.  не се използват заземени електроразпределителни системи, с изключение на заземени 
искробезопасни вериги; 
 
.5. подходящо сертифицирано електрическо оборудване от безопасен тип се използва във всички 
помещения, където може да има изтичане на гориво, включително вентилационната система.  В такива 
пространства се монтират само електрически съоръжения и приспособления, които са от съществено 
значение за целите на експлоатацията; 
 
.6. във всяко пространство, през което преминават горивопроводи, се инсталира стационарна система за 
откриване на пари с осигурени аларми в пунктовете за управление с постоянно присъствие; 
 
.7. резервоарите за гориво, когато е необходимо, са оборудвани с „уловители“ или улеи, които да поемат 
горивото, което евентуално може да изтече; 
 
.8. предвиждат се безопасни и ефективни средства за определяне на количеството гориво, съдържащо се 
в даден танк.  Смукателните тръби не следва да се прекъсват в помещения, където има опасност от 
възпламеняване на възникнал теч от тези тръби. По-специално,краищата на смукателните тръби не 
трябва да бъдат в помещенията на пътниците и екипажа.  Забранява се използването на цилиндрични 
стъклени манометри. Други устройства за определяне на количеството течно гориво, съдържащо се във 
всеки резервоар, могат да бъдат разрешени, ако тези устройства не пресичат стената под горната част на 
танка и при условие че повредата или препълването на танка няма да причини разливане на гориво;